110 XIX. CK Syngenesia. 



Inter Hieracium glanduliferum Hop. et H. Schraderi 

 dantur formae intermediae cauie pube densa glandulifera inspersis 

 pilis simplicibus copiosis longioribus. Verum cum rarae sint, 

 exceptionis loco habendae; rara exceptio non labefactat regulam. 

 H. glanduliferum est planta soli granitici, ab Helveticis ad Ca- 

 rinthiacos Tiroliae crescens. 



H. alpinum L. In alpibus passim. Planta est solo granitico 

 propria, rarissima tamen in alpe Gazza Tridentinorum solo cal- 

 careo pure. Inter magis variabilia Hieracia maxime varians : 

 caulis biuncialis vel semipedalis et major, nudus, paucifolius et 

 plurifolius, in istis regionibus plerumque simplex, capitula minora 

 vel majora. Ex his variandi modis a scriptoribus in innumeras 

 varietates distinctum fuit; quae agendi ratio non minorem Bo- 

 tanicae infert labem immensa varietatum forragine, quam spe- 

 cierum; imo majorem, cum quisque novandi libidini et philautiae 

 indulgens sibi condat peculiares. Diversae H. alpini varietates 

 sunt Gaudini, diversae Frölichii. Quis hoc Augiae stabulum re- 

 purgabit? quis scientiae hoc inutile pondus, quo obruta jacet, 

 tandem tollet ? Nonne paucis verbis continua oratione, ut continui 

 sunt variandi modi, hi declarari possunt? Scriptorum varietates 

 contra Naturae et rationis leges esse exstructas patet inde quod 

 distinctis literis et signis distinctas tradant, quas Natura distinctas 

 non condidit, sed continuata serie et progressione. Eo ventum 

 est, confundente hac distinguendi ratione, ut Botanici non ampllus 

 cognoscant, quae cognoscunt pecora (conf. Bertol. fl. ital. VI. 

 205). Obs. Optimam speciei ab affinibus distinguendae notam 

 praebet pubes in apice corollarum. 



H. murorum. Obs. In Friesii, clari viri, quem ob merita 

 debila prosequimur reverentia non possumus abire sententiam 

 arbitrantis formam „foliis basi cordatis profunde retrorsum den- 

 tatis" CNov. p. 257 — 8) esse spectandam tamquam in medio 

 positam („pro centrali") inter ceteras, a qua reliquae aequaliter 

 ex opposito absint. Quin potius medium tenens statuenda forma 

 foliis basi rotundatis, circa quam ordinantur hinc forma foliis 

 cordatis, hinc basi angustatis in petiolum productis, quae et 



